Katso kuvat: Ilves vetää talvellakin – Pirkkahallin lehterit pullistelivat Haka-pelissä

Ilveksen jalkapallojoukkue kiinnostaa jo talvellakin, vaikka liigan pitäisi käynnistyä Tampereella vasta 8. huhtikuuta FC Lahtea vastaan. Kun tamperelaiset kohtasivat Hakan Pirkanmaan derbyssä Pirkkahallissa, hallin lehterit olivat täynnä innokasta jalkapalloväkeä. Yleisö eläytyi voimakkaasti vauhdikkaaseen cupin otteluun, koska jännitettävää riitti peli alusta loppuun asti. Kotijoukkue Ilves voitti pelin selvästi 3–1 (2–1). Kahden kierroksen jälkeen tamperelaisilla on kaksi voittoa, kun Ilves kaatoi viime viikon lauantaina FC Lahden 2–0 vieraissa. Juttu jatkuu kuvan jälkeen. Hakan saldo on kolmen ottelun jälkeen yksi voitto, tasapeli ja tappio. Ilves ja Haka pelaavat Suomen cupin E-lohkossa. Lohkoja on viisi ja jokaisen voittaja sekä kolme parasta kakkosta jatko-otteluihin.